একটি প্রেমের গল্প নিয়ে নির্মিত হয়েছে লাভযাত্রী সিনেমাটি। এর প্রেক্ষাপট ভারতের গুজরাট। সিনেমার গল্পে ওয়ারিয়া একজন প্রবাসী এবং নবরাত্রি উৎসবের সময় সে ভারতে আসে। এর সঙ্গে মিল রেখেই প্রথমে সিনেমাটির নাম লাভরাত্রিরাখা হয়েছিল। কিন্তু নবরাত্রির সঙ্গে মিল থাকায় তা হিন্দু ধর্মাবলম্বী অনুভূতিতে আঘাত করেছে দাবি করে সালমান খান ও সিনেমাটির সঙ্গে সংশ্লিষ্টদের বিরুদ্ধে অভিযোগ ও মামলা দায়ের হয়। পরে সিনেমাটির নাম পরিবর্তন করেন নির্মাতারা। লাভযাত্রী সিনেমাটি পরিচালনা করেছেন অভিরাজ মিনাওয়ালা।